CELEX: 22021D2214
Language: et
Date: 2021-11-15 00:00:00
Title: ELi-Liibanoni assotsiatsiooninõukogu otsus nr 1/2021, 15. november 2021, millega lepitakse kokku ELi ja Liibanoni partnerluse prioriteetide kehtivuse pikendamises [2021/2214]

14.12.2021   
               
               
                  ET
               
               
                  Euroopa Liidu Teataja
               
               
                  L 447/9
               
            
         ELI-LIIBANONI ASSOTSIATSIOONINÕUKOGU OTSUS nr 1/2021,
         15. november 2021,
         millega lepitakse kokku ELi ja Liibanoni partnerluse prioriteetide kehtivuse pikendamises [2021/2214]
         ELi-LIIBANONI ASSOTSIATSIOONINÕUKOGU,
         võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel (1) (edaspidi „leping“) allkirjastati 17. juunil 2002 ja see jõustus 1. aprillil 2006.
                  
               
                     (2)
                  
                  
                     Lepingu artikli 76 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (3)
                  
                  
                     Lepingu artikli 86 kohaselt võtavad lepinguosalised kõik üld- ja erimeetmed, mida on vaja nende lepingust tulenevate kohustuste täitmiseks, ja nad hoolitsevad lepingus sätestatud eesmärkide saavutamise eest.
                  
               
                     (4)
                  
                  
                     Euroopa Liit ja Liibanon leppisid assotsiatsiooninõukogu otsusega nr 1/2016 (2) kokku oma partnerluse prioriteetides, kaasa arvatud ELi ja Liibanoni kokkuleppes (edaspidi „kokkulepe“), millest partnerluses aastatel 2016–2020 juhinduda, et toetada ja tugevdada Liibanoni vastupanuvõimet ja stabiilsust, püüdes samal ajal toime tulla pikaleveninud Süüria konflikti mõjuga.
                  
               
                     (5)
                  
                  
                     Pooled leppisid kirjavahetuse teel kokku, et kuni uute ajakohastatud ühisdokumentide vastuvõtmiseni tuleks partnerluse tugevdamise eesmärgil pikendada suunavate dokumentidena ELi ja Liibanoni partnerluse prioriteetide, kaasa arvatud kokkuleppe, kehtivust.
                  
               
                     (6)
                  
                  
                     Assotsiatsiooninõukogu töökorra artiklis 10 on sätestatud võimalus võtta koosolekute toimumise vahelisel ajal mõlema lepinguosalise nõusolekul otsuseid vastu kirjaliku menetluse teel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Assotsiatsiooninõukogu otsustab kirjaliku menetluse teel, et assotsiatsiooninõukogu otsusele nr 1/2016 lisatud ELi ja Liibanoni partnerluse prioriteetide, kaasa arvatud kokkuleppe, kehtivust pikendatakse seni, kuni assotsiatsiooninõukogu võtab vastu uued ajakohastatud ühisdokumendid.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 15. november 2021
            
               
                  ELi-Liibanoni assotsiatsiooninõukogu nimel
               
               
                  eesistuja
               
               Abdallah BOU HABIB
            
         
         
            (1)  ELT L 143, 30.5.2006, lk 2.
         
            (2)  ELi-Liibanoni assotsiatsiooninõukogu 11. novembri 2016. aasta otsus nr 1/2016, millega lepitakse kokku ELi ja Liibanoni partnerluse prioriteedid (ELT L 350, 22.12.2016, lk 114).